เรื่องร้องเรียน (เสนอแนะ,ร้องเรียน) วันที่ 2023-07-27 02:06:34 — แขวงทุ่งพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024850
ขอให้เร่งจ่ายเงินบำเหน็จตกทอด กรณีผู้รับบำนาญเสียชีวิต เนื่องจากบิดาผู้ร้องเป็นลูกจ้างประจำของโรงเรียนวัดทัศนารุณสุนทริการาม เขตราชเทวี กรุงเทพมหานคร ได้รับสิทธิเบิกจ่ายตรงค่ารักษาพยาบาลของกรุงเทพมหานคร เมื่อวันที่ 25 เมษายน 2566 บิดาผู้ร้องได้เสียชีวิต หลังจากนั้นผู้ร้องได้เดินทางไปติดต่อยื่นเรื่องเพื่อขอรับเงินบำเหน็จตกทอด กับทางศาลาว่าการกรุงเทพมหานคร (เสาชิงช้า) ทางเจ้าหน้าที่แนะนำให้ติดต่อกับทางฝ่ายการศึกษา สำนักงานเขตราชเทวี ซึ่งผู้ร้องได้เดินทางไปที่สำนักงานเขตราชเทวีตามที่เจ้าหน้าที่แนะนำ แต่ช่วงที่ผู้ร้องเดินทางไปยื่นเรื่องเป็นช่วงการเลือกตั้งสมาชิกสภาผู้แทนราษฎร 2566 เจ้าหน้าที่แจ้งว่า ติดเลือกตั้งต้องมายื่นอีกครั้งหลังเลือกตั้ง หลังจากนั้นผู้ร้องก็ติดต่อยื่นเรื่องใหม่อีกครั้ง เจ้าหน้าที่สรุปยอดจำนวนเงินเป็น 4 ส่วน รวมจำนวนเงินประมาณ 100,000 กว่าบาท (ไม่สามารถระบุจำนวนเงินที่ชัดเจนได้) ต่อมาวันที่ 25 พฤษภาคม 2566 ทางสำนักงานเขตราชเทวี เรียกให้ผู้ร้องไปดำเนินการสอบทายาท ที่ชั้น 2 ฝ่ายปกครอง ผู้ร้องก็เดินทางไปทำการสอบทายาท และทางสำนักงานราชเทวี ก็ได้จัดส่งเอกสารไปยังกองบำเหน็จบำนาญ ศาลาว่าการกรุงเทพมหานคร (เสาชิงช้า) เรียบร้อยแล้ว ล่าสุดวันที่ 19 มิถุนายน 2566 เวลาประมาณ 09.24 น. ผู้ร้องได้ติดต่อไปยังศาลาว่าการกรุงเทพมหานคร (เสาชิงช้า) กองบำเหน็จบำนาญ ผ่านทางหมายเลขโทรศัพท์ 0 2221 2141 ต่อ 1693 เจ้าหน้าที่รับโทรศัพท์แจ้งว่า มีการตั้งเบิกเงินไปเรียบร้อย รอเช็คเงินสด ให้รอแป๊บหนึ่ง รอแผนกเช็คเงินสดโทรหาอย่างเดียวให้มารับเช็คเงินสด แต่เจ้าหน้าที่ไม่ได้แจ้งกำหนดวันแต่อย่างใด ซึ่งผู้ร้องได้ไปยืมเงินบุคคลอื่นมาจัดงานศพให้บิดา ผู้ร้อง ประมาณร่วม 2 เดือนแล้ว และเจ้าของเงินที่ผู้ร้องยืมเงินมาก็ท้วงการคืนเงินทุกวัน ผู้ร้องจึงประสงค์ให้หน่วยงานที่เกี่ยวข้องเร่งจ่ายเงินบำเหน็จตกทอดโดยเร็ว หรือไม่ก็ขอให้แจ้งกำหนดวันการรับเช็คเงินสดให้ผู้ร้องทราบ เพื่อผู้ร้องจะได้ทำการนัดหมายการคืนเงินให้บุคคลที่ผู้ร้องได้ยืมเงินมาจัดงานศพให้บิดาผู้ร้องต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata